คืบหน้าคดีครูข่มขืนนักเรียน นักกฎหมายเผย ส่อโดนโทษหนักหลายคดี
คืบหน้าคดีครู 5 ศิษย์เก่า 2 ข่มขืนเด็กหญิง ถ่ายคลิปข่มขู่ ตรวจสอบพบฐานะครอบครัวเหยื่อ ฐานะดีมั่นคงวันที่ 11 พฤษภาคม 2563 ในรายการถามตรงๆ กับจอมขวัญ ได้พูดคุยกับ นายภูริภัทร บุญนิล ผู้สื่อข่าวไทยรัฐทีวี ถึงความคืบหน้าคดี ครู 5 ศิษย์เก่า 2 ข่มขืนเด็กหญิงชั้น ม.2 และ ม.4 ถ่ายคลิปข่มขู่ เหตุเกิดในพื้นที่ จ.มุกดาหารโดยได้รับข้อมูลจาก นักการเมืองท้องถิ่นรายหนึ่ง อ้างว่า 1 ในผู้ต้องหา เคยก่อเหตุในลักษณะชู้สาวกับนักเรียนเมื่อ 2-3 ปีที่แล้ว และได้มีการจ่ายเงิน 4 แสนบาทเพื่อให้เรื่องจบ โดยเรื่องดังกล่าวเป็นการชอบพอกันทั้งสองฝ่ายส่วนกระแสที่อ้างว่า ฝ่ายเด็กผู้เสียหายยินยอมเพื่อต้องการเงินนั้น จากการสำรวจพบว่า นักเรียนหญิง อายุ 14 ปี พื้นฐานครอบครัวค่อนข้างมีฐานะ ไม่ลำบากเรื่องเงิน และคาดว่าอาจจะมีเหยื่ออีกหลายราย แต่ไม่กล้าแสดงตัวจากการสอบถามเจ้าหน้าที่ตำรวจ เบื้องต้นทราบว่า ขณะนี้พยานหลักฐานที่จะเอาผิดค่อนข้างน้อย เพราะผ่านมานานหลายปีแล้ว แต่คลิปที่อยู่ในมือเจ้าหน้าที่ตำรวจนั้นเป็นหลักฐานสำคัญในการเอาผิด ซึ่งเจ้าหน้าที่กำลังรวบรวมพยานหลักฐานเพิ่มเติม ซึ่งอาจจะขยายผลไปถึง พ.ร.บ.คอมพิวเตอร์ และอีกส่วนหนึ่งมีการเรียกร้องให้ดำเนินคดีข้อหาค้ามนุษย์ด้วยขณะที่ นายปรเมศวร์ อินทรชุมนุม อธิบดีอัยการสำนักงานคดีอาญาธนบุรี ให้ความรู้ถึงคดีดังกล่าวว่า พนักงานสอบสวนจะต้องไม่มองข้ามพยานสำคัญ ซึ่งก็คือเด็ก และมองว่าไม่มีเหตุที่เด็กจะต้องโกหก รวมทั้งต้องตรวจสอบหลักฐานในแชตมือถือในคดีนี้หากมีการร่วมประเวณีก็ถือว่าผิดแล้ว เด็กอายุ 14 ปี ไม่ว่าจะยินยอมหรือไม่ยินยอมก็มีความผิด ในกรณีที่มีการล่วงละเมิดเด็กอายุต่ำกว่า 15 ปี แล้วอ้างว่า เด็กยินยอมนั้น ในมาตรา 278 ระบุว่า กรณีล่วงละเมิดเด็กอายุต่ำกว่า 15 ปี แล้วจำเลยจะจดทะเบียนสมรส ศาลอาจจะไม่ลงโทษก็ได้ แต่ต้องเป็นในกรณีที่เด็กยินยอมเท่านั้นแต่ยังมีอีกข้อกฎหมายหนึ่งที่ไม่ควรมองข้ามก็คือ มาตรา 285 ระบุว่า ถ้าการกระทำความผิดตามมาตรา 277 คือล่วงละเมิดทางเพศเด็ก เป็นการกระทำต่อผู้สืบสันดานหรือศิษย์ซึ่งอยู่ในความดูแล ต้องรับโทษเพิ่ม 1 ใน 3 ของโทษที่จะได้รับ เช่น หากเด็กยินยอม ศาลอาจจะวางโทษขั้นต่ำสุด แต่ก็ต้องพิ่มไปอีก 1 ใน 3 ด้วยแต่ผู้เสียหายเองก็ต้องมองต่อไปอีกว่า หากมีการจดทะเบียนสมรสแล้ว หากอีกฝ่ายพ้นคดีแล้วตัวเองจะไม่ถูกทิ้ง ต้องตัดสินใจให้ดีว่าเขารักจริงหรือไม่ ซึ่งทุกกระบวนการต้องมีขั้นตอน คดีล่วงละเมิดทางเพศ หากผู้เสียหายอายุเกิน 15 ปี เรื่องอาจจะจบได้ แต่หากต่ำกว่า 15 ปี ก็คงไม่จบง่ายๆสำหรับคดีนี้ ฝ่ายผู้ต้องหาอาจโดนคดีอื่นด้วย เช่น ข้อหาซ่องโจร 5 คนขึ้นไป สมคบกันกระทำความผิด เอาเด็กมาล่อลวง มีความผิดฐานหน่วงเหนี่ยวกักขัง คาดว่าอย่างน้อยโดน 50 ปี.
คืบหน้าคดีครู 5 ศิษย์เก่า 2 ข่มขืนเด็กหญิง ถ่ายคลิปข่มขู่ ตรวจสอบพบฐานะครอบครัวเหยื่อ ฐานะดีมั่นคง
ครูข่มขืนนักเรียน,ข่มขืนเด็ก,ข่มขืนนักเรียน,ศิษย์เก่า,ข่มขืน,ถ่ายคลิป,ถามตรงๆ กับจอมขวัญ,ข่าวทั่วไป